als_Latn dik_Latn sag_Latn
Beograd, Prishtinë, 18 mars 2015 – Zëvendësi i Prokurorit të Serbisë për krime luftë, Bruno Vekariq, ka bërë të ditur se është arrestuar edhe dyshuari i tetë për krime lufte kundër civilëve boshnjakë në Kravice të Srebrenicës, në Bosnjë e Hercegovinë.
Vekariq i ka deklaruar agjencisë serbe të lajmeve, Tanjug, se shtatë të dyshuarit e parë janë arrestuar në lokalitete të ndryshme në Serbi, ndërsa i dyshuari i tetë është arrestuar në Novi Sad.
Më herët, Vekariq kishte deklaruar se arrestimet e sotme janë dëshmi se viktimat e krimeve të luftës në Srebrenicë dhe as autorët e tyre nuk do të harrohen.
“Aksioni i sotëm, i cili është kryer në mënyrë shumë profesionale, është i rëndësishëm sepse përcjell mesazh të qartë se as viktimat e Srebrenicës dhe as autorët e krimeve potenciale të luftës nuk do të harrohen. Bëhet fjalë për një prej krimeve të luftës më massive, ku janë vrarë më shumë se 1.000 viktima”, është shprehur Vekariq.
Agjencia Asoshieted Press bën të ditur se njëri prej të arrestuarve është Nedelko Milidragoviq, ish- komandant i njërës prej njësive të Brigadës së Policisë Speciale të Ministrisë së Punëve të Brendshme të Republikës Serbe.
Ndër të arrestuarit besohet se ka edhe pjesëtarë të tjerë të kësaj brigade që kanë shërbyer në Qendrën e Trajnimit “Jahorina”. (r.m.)
als_Latn als_Latn als_Latn als_Latn als_Latn als_Latn